# data[].attributes.body
Fejlődtek az idegen nyelvi készségeim (különösen a szóbeli kommunikáció), tudok angolul beszélni folyamatosan szakmai kérdésekről.

Határozottabban, jobban tudom motiválni a tanulókat a közös munkára a tanult módszerrel.

Fejlődött a kreativitásom, problémamegoldó képességem, valamint az együttműködő képességem.

A szervezési képességeim is nagy mértékben fejlődtek,

illetve gyarapodott az IKT készségem.

Több új digitális feladatot, gyakorlatot tanultam, amit az óráimba sikeresen be tudok vonni.

4 új alkalmazást ismertem meg, amiket szintén alkalmazni tudok tanóráimon, ezáltal az IKT eszközöket is bele tudom vonni a testnevelés tanításba.

# data[].attributes.body
A 2024. május 27–31. között megvalósult Job Shadowing mobilitáson pedagógusként és mentálhigiénés szakemberként vettem részt Bergamo városának gimnáziumában, Liceo Scientifico Statale „Lorenzo Mascheroni”-ban. A program céljai komplexek voltak, kutatási-tanulási szempontból több területre is fókuszáltam.

Célom volt megérteni, hogyan kezeli az iskola a diákok motivációját, feltártam a már működő gyakorlatokat. Kiemelt figyelmet fordítottam arra, hogy miként emelik ki a tehetséges diákokat, valamint a jobb tanulmányi eredmények támogatására vonatkozó stratégiákra, mind a kiemelkedő, mind a gyengébb teljesítményű tanulók esetében.

Fontos volt számomra megérteni, hogy miként mozdítják elő az inklúziót (a különböző társadalmi-gazdasági háttérrel, mentális és fejlődési problémákkal vagy más kultúrából érkező diákok befogadó kezelése) a mindennapi osztálytermi tevékenységekbe.

Másodsorban az iskolai szintű közösségi programok megismerése is kiemelt szempontom volt. Vizsgáltam, hogyan kezeli az iskola a diákjólétet, beleértve a mentális jólétet is, elemezve a programok erősségeit, gyengeségeit, lehetőségeit és fenyegetéseit (SWOT elemzés). Megismertem azokat a szakembereket, akik a diákokkal és szülőkkel dolgoznak (tanácsadók, szociális munkások, pszichológusok), és elemeztem ezeknek az iskolai programoknak a szervezését, a diákok bevonódásával együtt. Betekintést nyertem abba, milyen készségeket és kompetenciákat fejlesztenek a diákok a tevékenységek során, és hogyan népszerűsítik és menedzselik hatékonyan a tanórán kívüli programokat.

Kiemelten fontos volt számomra, hogy megértsem a mentális egészségvédelem kezelését az iskolában, és feltárjam az itt szerzett tudás saját gyakorlatomba való beépítésének lehetőségeit.

Ugyancsak lényegi pont volt a diákok által vezetett kezdeményezések megértése. Összehasonlítottam és elemeztem a diákok által szervezett programok céljait, és elmélyültem az ilyen kezdeményezések szervezésének know-how-jában. Feltártam a szervezett diákközösségek hatását az iskolai életre, és betekintést nyertem abba, hogyan tekintenek az érdekeltek (tanárok, diákok, szülők) a diákok által szervezett programokra. Összehasonlítottam a diákvédelmi gyakorlatokat az intézményekben.

Végül, de nem utolsósorban, a pedagógusok szakmai fejlődése és együttműködési gyakorlatai is hangsúlyosak voltak. Beszélgetéseket folytattam olasz kollégáimmal szakmai fejlődési tapasztalataikról, megismertem azokat az együttműködési gyakorlatokat és tanári hálózatokat, amelyek támogatják a tehetséggondozást, az angol nyelv oktatását és a mentálhigiénés gyakorlatokat.

# data[].attributes.attachment_link.title
A tanulási eredmények értékelése a mobilitás után

# data[].attributes.attachment_caption
A Liceo Mascheroni előtt (a fotót Rajnai kollégám készítette)

# data[].attributes.attachment_caption
Egy, a három jól felszerelt informatika-robotika tanterem közül.

# data[].attributes.body
Az Erasmus+ program támogatásával 2024. júliusában egy aktív hetet töltöttem el Lisszabonban, ahol a Europass Teacher Academy szervezésében egy módszertani kurzuson vettem részt ICT Tools for a Creative and Collaborative Classroom címmel. A továbbképzésen a francia-portugál oktatónktól sok új hasznos ismerettel gazdagodtunk a tanórai digitális módszerekkel, programokkal kapcsolatban a cseh, finn, görög, magyar, német, olasz, spanyol és szlovén tanártársakkal együtt.

Hasnos ismereteket szerezhettem a különböző ismert és új alkalmazásokról, úgy mint, a Padlet, Slido, Plot Generator, Canva, Wordclouds, Mentimeter, Goosechase, Google My Maps, Classroomscreen, Google Forms, Google Sheets, ChatGPT, Claude, CapCut, Rubric Maker, Magic School vagy az Edpuzzle.

Ezen túlmenően a tanfolyamon megismertük a programok szerkezetét, felépítését, működését és azt, hogy ezeket milyen módon tudjuk alkalmazni az iskolánkban. Megtanultuk, hogyan lehet felhasználni őket a feladatkészítéstől, az ellenőrzésen át, a videókészítéstől, a mesterséges intelligencia értelmes felhasználásáig tanórai keretek között.

Lehetőség nyílt a város és környékének megismerésére: Az európai földrész legnyugatibb pontjától, a királyi palotákon át, a százéves villamosokig. A különböző országokból érkező tanárkollégák tapasztalataival, a helyi szokásokkal, módszerekkel, oktatási stratégiákkal, rendszerekkel is megismerkedhettem. Összehasonlíthattam, hogy más országok pedagógusaihoz képest, a magyar pedagógusoknak hol a helye a világban.

A továbbképzés bemutatása részletesen napokra lebontva:

1. nap - A kurzus, az oktató bemutatása és hasznos információk a lisszaboni hétre.

A résztvevők egyéni prezentációi és iskolai prezentációk.

A Padlet bemutatása.

Meghívó a WhatsApp csoportba.

Mindenki elvárásainak megértése.

Jégtörő a „2 igazság és 1 hazugság” játékkal.

Csapatépítés a Goosechase-szel.

Számos turisztikai látványosság és útvonal bemutatása a Google Saját Térképek segítségével.

2. nap - Online projektek

Bevezetés az online együttműködési eszközökbe;

Sikeres online projekt létrehozása (ötletelés és tervezés);

Online projektek megvalósítása;

Értékelés és értékelés.

3. nap - Online prezentációs eszközök

Bevezetés az online prezentációs eszközökbe;

Hogyan készítsünk izgalmas prezentációt: a funkciók és lehetőségek feltárása;

Visszajelzés és megbeszélés.

4. nap - Kreatív írás és történetmesélés

Bevezetés a kreatív írásba és a történetmesélő alkalmazásokba;

Tartalomkészítés kreatív és együttműködésen alapuló módon;

Visszajelzés és megbeszélés.

5. nap - Kép- és videószerkesztő eszközök

Bevezetés a kép- és videószerkesztő eszközökbe;

Vizuális tartalmak létrehozása és megosztása;

Visszajelzés és megbeszélés.

6. nap - Digitális eszközök használata az osztályteremben, egyetlen telefonnal.

Gondolattérkép közös használatának felfedezése.

A Plickers használatának elsajátítása.

Értékelési rubrikák egyszerű létrehozásának bemutatása a Rubric Maker segítségével.

A mesterséges intelligencia lehetőségeinek értékelése a Magic School segítségével.

Előre elkészített kérdésekkel rendelkező videók keresése az Edpuzzle-en.

A kurzus részvételi igazolásának átadása.

Kirándulás és egyéb külső kulturális tevékenységek.

# data[].attributes.attachment_caption
A képzés zárásaként oktatónktól tanúsítványt kaptunk

# data[].attributes.body
Az elvárt tanulási eredmények teljesültek.

Gyakorlati tapasztalatokat szereztem az egyes alkalmazások használatában és tartalomkészítésében, elegendő időt hagyva az erősségeik és gyengeségeik, valamint a tanítási környezetben való lehetséges alkalmazásuk reflexiójára és megvitatására.

Bővítettem az esettanulmányok és a projektmunka terén szerzett készségeimet. Megtanultam, hogyan tehetem az órákat érdekesebbé azáltal, hogy izgalmas együttműködési projektekbe vagy kreatív online tevékenységekbe vonom be a diákokat mesterséges intelligencia eszközök használatával.

Bővítettem angol szókincsemet és kifejezéseimet az informatika és a mesterséges intelligencia területén.

Betekintést nyertem a hasznos weboldalak, alkalmazások és mesterséges intelligencia eszközök használatába, amelyeket az osztályteremben is használhatok.

Ezen a kurzuson páros és csapatmunkát alkalmaztunk, ami együttműködést és világos utasítások adását igényelte.

A kurzus hivatalos nyelve az angol volt, így lehetőségem volt gyakorolni. Angol nyelvű prezentációkat tartottam az iskolám és a munkám bemutatására.

A kurzus során elvégzett különféle feladatokkal fejlesztettem a problémamegoldó készségeimet.

Hasznos ismereteket szereztem a különböző ismert és új alkalmazásokról, úgy mint, a Padlet, Slido, Plot Generator, Canva, Wordclouds, Mentimeter, Goosechase, Google My Maps, Classroomscreen, Google Forms, Google Sheets, ChatGPT, Claude, CapCut, Rubric Maker, Magic School vagy az Edpuzzle.

Ezen túlmenően a tanfolyamon megismertük a programok szerkezetét, felépítését, működését és azt, hogy ezeket milyen módon tudjuk alkalmazni az iskolánkban. Megtanultuk, hogyan lehet felhasználni őket a feladatkészítéstől, az ellenőrzésen át, a videókészítéstől, a mesterséges intelligencia értelmes felhasználásáig tanórai keretek között.

A megszerzett ismereteimet sikerrel alkalmazom a napi tanítási gyakorlatomban óráról-órára.

# data[].attributes.body
A képzésen szerzett ismereteimet az angol nyelv, és majdan a földrajz angol nyelven tantárgyak tanításakor hasznosíthatom. Tovább növelhetem tanulóink motivációját tantárgyaim megismerése iránt. Élvezetessé tehetem az interaktív, kreatív, játékos ,vagy, akár a mesterséges intelligencia által támogatott feladatok segítségével a tanórákat, megkönnyítve diákjaink tudásszomjának kielégítését.

Iskolánk tovább növelheti a változó világunk igényeihez alkalmazkodás esélyeit a képzéseiben aktívan résztvevő diákjai számára.

A Kahoot, Padlet, Wordwall és egyéb hasznos programok rendszeres alkalmazásával játékossá, színessé teszem a tanulási folyamatot, az ismétlés és értékelés rendszerét.

# data[].attributes.attachment_link.title
SZ.SZ.T.3.1 digitális órai feladat Kahoot Halloween élményalapú csoprortmunka

# data[].attributes.body
A fenti néhány példából látszik, hogy a képzésen elsajátított digitális eszközök végtelen lehetőséget biztosítanak számomra, hogy az angol nyelvtanítás vagy következő tanévtől a földrajz tanítása angolul még érdekesebb, motiválóbb legyen.

A Kahoot az egyik kedvenc programja diákjaimnak, mivel tanórán az internet segítségével játszva tanít valamint az ismétléshez, értékeléshez is kiváló. A diákok saját telefonjaikat használhatják, ami további ösztönző energiákat szabadít fel.

A wordwall szintén népszerű. Az aktívtáblánál megmutathatják az adott témában mennyire tudtak elmélyülni.

Tervezem, hogy további interaktív alkalmazásokat, eszközöket vonok be a tanórák menetébe, hogy ezáltal is mélyülhessen diákjaim hasznos tudása.

# data[].attributes.body
Hogyan alkalmazhatóak a mobilitás során megszerzett tanulási eredmények a saját munkámban, illetve a küldő intézmény gyakorlatában?

Célul tűztem ki, hogy minden tanított osztályomban az őszi és tavaszi időszakban minél több időt töltsünk a természetben, a tanórákat kint valósítsam meg.

Mindezek mellett szeretnék túrát, kirándulást szervezni a városban, vagy akörül, ahol a tanulók a mobiltelefonjuk segítségével fedezhetik fel a helyi látványosságokat, nevezetességeket.

Két osztálynak terveztem egy a természetben töltendő felfedezéses órát, melyben Actionbound alkalmazás segítségével az iskola körül pontokat jelöltem ki, és a telefonjuk segítségével kellett megtalálniuk. A megtalált pontokon különböző feladatokat kellett teljesíteniük a tanulóknak. Ez az módszer nagyon tetszett a tanulóknak és kérték, hogy legyen még ilyen. A tanulók egy másik pályázat keretében hasonló feladatokat állítottak össze külföldi diákoknak, ezáltal a kreativitások, digitális kompetenciájuk fejlődött.

# data[].attributes.body
Megismertem többféle módot és technikát ismerek, amellyel tudok hatékonyan dolgozni az egyén mentális egészségén és jóllétén. Felismerem saját és tanítványaim képességeit és erősségeit, megismertem és alkalmazni tudom az élet mindennapi kihívásainak teljesítéséhez szükséges eszközöket. Ismerem és a gyakorlatban alkalmazom a stresszkezelés hatékony módjait.

Elsajátítottam mindfulness technikákat, amiket az osztályban is alkalmazok a diákoknál.

Elsajátítottam különböző meditációs és relaxációs technikákat.

Ismerek és összehasonlítok különböző kreatív módszereket a stresszmentes légkör megteremtésére – az osztályteremben, csoportokban, és egyénileg.

Tudom, hogyan segíthetek a diákoknak szembenézni a stresszel, képes vagyok oldani a feszültséget. A munkámban a fentiek alkalmazása során tapasztalom a tanult módszerek hatékonyságát. Egyéni és csoportmunkák során képes vagyok alkalmazni a tanult gyakorlatokat. Az elsajátított elméleti és gyakorlati tudásomról sikeresen adtam számot a kurzus záró napján – projekt feladatok formájában, amit a goosechase alkalmazás felületén kellett teljesíteni, megválaszolni, illetve létrehozni videó- és képanyag formájában.

# data[].attributes.body
A mobilitás során a diákok tanulási motivációjának fokozásával kapcsolatos célkitűzések teljes mértékben megvalósultak. Alaposan megismertem az iskola motivációkezelési módszereit, feltártam a tehetséges diákok azonosításának és a tanulmányi eredmények támogatásának stratégiáit, beleértve az inklúzió előmozdítását is, azaz miként vonják be a különböző hátterű diákokat a mindennapi oktatásba.

Az iskola-közösségi programok feltárása terén sikerült átfogóan megvizsgálnom a diákjólét (általános és mentális egészség) kezelését, beleértve a SWOT-elemzést is. Részben sikerült megismernem az iskola szakembereit (tanácsadók, szociális munkások, pszichológusok) és a programok szervezésének módját, beleértve a diákok bevonását is. Betekintést nyertem a programokban való részvétel előnyeibe, és részben megértettem a programmenedzsment hatékony eszközeit. Teljesen megértettem a diákvédelem (mentális egészség) iskolai kezelését, és felmértem a megszerzett tudás saját gyakorlatomba való beépítésének lehetőségeit.

A diákok által vezetett kezdeményezések megértése terén részben sikerült összehasonlítanom és elemeznem a programcélokat, valamint elmélyülnöm a szervezési know-how-ban. Részben feltártam a diákközösségek hatását az iskolai életre, és teljes betekintést nyertem az érdekeltek (tanárok, diákok, szülők) perspektíváiba. Emellett összehasonlítottam a diákvédelmi gyakorlatokat is.

A pedagógusok szakmai fejlődésével és együttműködési gyakorlataival kapcsolatban beszélgetéseket folytattam olasz tanárokkal szakmai fejlődésükről. Megismertem a tehetséggondozást, angol nyelv oktatását és mentálhigiénés gyakorlatokat támogató együttműködési hálózatokat. A mobilitás után tervet dolgozok ki a szakmai fejlődés és az együttműködés előmozdítására a saját intézményemben, ami még jelenleg is folyamatban van.

A mobilitás után a két nevelésfilozófiai rendszer összehasonlításából született egy tanulmányom, amely az Új Pedagógiai Szemlében jelent meg:

https://upszonline.hu/index.php?article=741112011

# data[].attributes.body
A fenntarthatósággal kapcsolatos angol szókincsem sokat fejlődött.

Megismertem a fenntarthatóság 3 pillérét és az ENSZ 17 Fenntartható Fejlődési Célját multimédiás tartalmakon és játékokon keresztül.

Képes vagyok gamifikált tevékenységeket tervezni modern digitális gamifikációs eszközök segítségével.

Játék alapú tanulási (Game-Based Learning) tevékenységeket tudok megvalósítani a gyakorlatban.

Fejlődött az óratervezési készségem egy releváns sablon alkalmazásával, valamint egy fenntarthatóság-orientált, játék alapú tanulási megközelítést tartalmazó óraterv létrehozásával.

Jobban elő tudom segíteni az együttműködést munkacsoportokban, közös játékokon keresztül, valamint ezeket a jó gyakorlatok meg tudom osztani.

# data[].attributes.body
A tanult programokról rövid beszámolót tartottam a tanár társaim és az érdeklődő szülök számára, melyben diákjaim segítségével bemutattuk, milyen hasznos interaktív alkalmazásokkal lehet vonzóbbá, izgalmasabbá tenni az angol nyelvórákat vagy a földrajz órákat angol nyelven. Továbbá beépítettem a változatos digitális eszközhasználatot a tanóráim tervezésébe, tanmeneteimbe, hogy a korunk kihívásainak megfelelve, a fentarthatóság, a digitális állampolgárság vagy a tudatos európai állampolgársági programokban diákjaink is tevékenyen vegyenek részt.

# data[].attributes.body
Split - ugyanakkor, ugyanott, de más kurzuson

# data[].attributes.body
A bizonyítvány :)

# data[].attributes.body
A  mobilitás során szerzett  jó gyakorlatokat alkalmazom a tanítási óráim során, melynek célja,  hogy motiváljam diákjaimat, és lehetőleg sokféle tanulási technikát mutassak meg számukra a nyelvtanulás során. Készítettünk gondolattérképet a fenntartható fejlődés és az európai állampolgárság témában, továbbá a feltöltött óratervek példázzák, hogy igyekszem felhasználni a korszerű technikai eszközöket és felületeket is az órák során.

Alkalmazom a wordwall (https://wordwall.net/hu/resource/27861045/la-nourriture)  , a learningapps (https://learningapps.org/display?v=ppf9t55kc21

quizlet (https://quizlet.com/hu/555032298/fee29-le-telephone-flash-cards/?funnelUUID=cc5fb2cc-34b7-4c50-bcaf-04f5aee7b01b   , youtube csatornákat és már elkészített tartalmakat adoptálok az idegen nyelv órákon.  Magam is készítek interaktív feladatokat ( lsd. a fenti linkeket, és https://wordwall.net/hu/resource/37841638/francia-nyelv/porte-ouverte-mots-connus-8oszt%c3%a1lyosok-nak , https://wordwall.net/hu/resource/37846721/francia-nyelv/se-pr%c3%a9senter

Számomra újdonság volt a Canva használata, de most már igyekszem én is ezzel a módszerrel színesíteni az órákat.

A fogadó intézményben töltött 5 munkanap során két aktuális téma ( A fenntartható fejlődés és Az aktív állampolgárság)   körében is láttam órákat, melyek kiemelt feladatként szerepelnek iskolám Pedagógiai programjában is. Mivel az aktív állampolgárság fogalma dinamikus, folyamatosan kiegészül a gyorsan változó világban, az iskolának fontos szerepe van a tanulók tudásának- készségeinek-értékeinek és attitűdjének összehangolásában. Ebben tud segíteni a tanórai munka, hogy  diákjaink lehetőségeikhez mérten kivegyék részüket a feladatból, felkészüljenek a felnőtt életre, építő módon  járuljanak hozzá hazájuk politikai kultúrájához.

A  fenntartható fejlődést segíti gondolkodásmód fejlesztése, mellyel segíthetjük a természetért érzett felelősség kialakítását, megtaníthatjuk a kialakult fogyasztási szokásokon való változtatás lehetőségeit, továbbá az erőforrások takarékos és felelősségteljes kihasználását.   Ehhez igyekeztem csatlakozni diákjaim és saját produktumaimmal.

# data[].attributes.body
A lisszaboni Future Thinking: Essential Tools for Students című továbbképzésen való részvételem során átfogó képet kaptam arról, hogyan lehet a jövőgondolkodást beemelni a tanításba. A képzés egyik legfontosabb eredménye számomra az volt, hogy felismertem, hogy a fenntarthatóság fogalma túlmutat a környezeti kérdéseken, és ki kell terjeszteni a társadalmi fenntarthatóság irányába is – figyelembe véve például a globális egyenlőtlenségeket és a társadalmi igazságosság kérdéseit.

A tanfolyamon hasznos módszertani eszközöket ismertem meg, amelyeket közvetlenül be tudok építeni a tanítási gyakorlatomba. Ilyen például a „Future Wheel”, amely segít a diákoknak rendszerszintű gondolkodással feltérképezni egy-egy döntés lehetséges következményeit, valamint a „Thing from the Future” játék, amely a kreatív és kritikus gondolkodás fejlesztésére alkalmas. Ezek a módszerek különösen hasznosak az alapvető életkészségek – például rugalmasság, problémamegoldás, előrelátás – fejlesztésében.

A képzés során nagy hangsúlyt kaptak a készségfejlesztési szempontok is. Megtanultam olyan tanórai tevékenységek tervezését, amelyek élményszerűen fejlesztik a kritikai gondolkodást és az alkalmazkodóképességet. Emellett megértettem, hogyan segíti a projektalapú tanulás és annak tudatos ütemezése a hosszú távú tervezési készségek kialakítását a tanulók körében.

Különösen értékes volt számomra a nemzetközi résztvevőkkel való tapasztalatcsere. A különböző országokból érkező kollégák jó gyakorlatai és nézőpontjai új inspirációt adtak, és hozzájárultak ahhoz, hogy a megszerzett ismereteket a magyar oktatási rendszerben is hasznosítani tudjam.

# data[].attributes.body
A nevelőtestület tájékoztatása

# data[].attributes.body
Erasmus Days - Tudásmegosztás

# data[].attributes.body
A Líceum előtt Kanalics kollégával

# data[].attributes.body
A mobilitás során szerzett tapasztalatokat számos területen beépítettem a munkámba. Nagy hangsúlyt fektetek a diákok kérdéseinek tisztázására és a páros/csoportmunka (különösen vegyes képességű csoportokban) intenzívebb alkalmazására. Az olasz intézmény hibázáshoz való pozitív hozzáállását átvettem, és kritikus gondolkodás fejlesztését a csoportos és önreflektálás révén erősítem. Foglalkozásaim során a procedurális tanulás és a tanulói autonómia (pl. olvasói és írásos projektek) is hangsúlyosabb szerepet kap.

Gyakrabban élek a peer-tutoring (diák-diák segítségnyújtás) módszerével a támogatóbb környezet kialakításáért, és jobban figyelek a diákok önszervező tanulására és kezdeményezéseire. A tanév elején előre tervezem az értékeléseket a diákokkal és a kollégákkal együttműködve.

Az inklúzió előmozdítására törekszem, az olasz példa alapján, ahol a fejlődési problémákkal küzdő diákokat integráltan kezelik. A nyitott gondolkodásmódot képviselem az osztályteremben, hogy a diákok saját tanulási utakat fejleszthessenek ki, még a nehezebb témák feldolgozása során is.

Nyelvtanári munkámban rendszeresen használok autentikus angol anyagokat (szövegek, drámarészletek, filmek, könyvek, versek) a személyiségfejlesztés érdekében, és interdiszciplináris megközelítést alkalmazok más tantárgyakkal való összekapcsolására - ehhez szöveggyűjteményt készítettem, ami az iskolai hálózaton minden szaktanár számára elérhető.

A tanulási eredmények disszeminációja

Az Erasmus mobilitás projekt eredményeit szélesebb körben megosztottam, a mentális egészség, a motiváció és az osztálytermi munka témakörében, az iskolai Erasmus Day és nemzetközi neveléstudományi konferenciák keretében:

XIII. Neveléstudományi és Szakmódszertani Konferencia, Marcelová, 2025.01.17-19.

18. Képzés és Gyakorlat Nemzetközi Neveléstudományi Konferencia 2025.04.25-26.

# data[].attributes.attachment_link.title
Vita Activa vagy Vita Contemplativa_Marcelháza 20250118

# data[].attributes.body
Intézményi hasznosulás

# data[].attributes.body
AI képek

# data[].attributes.body
Intézményi hasznosulás

A lisszaboni továbbképzés során szerzett ismeretek és tapasztalatok több ponton is illeszkednek iskolánk pedagógiai programjának kiemelt fejlesztési területeihez. A „jövőkutatás” (future thinking) mint szemlélet különösen jól beépíthető a fenntarthatóságra és környezettudatosságra nevelésbe, ugyanakkor túlmutat a természeti kérdéseken, és hangsúlyt fektet a társadalmi igazságosságra, globális felelősségvállalásra és közösségi gondolkodásra is.

A kurzuson tanultak továbbadása érdekében disszeminációs előadást tartottam az egész tantestület számára. A tevékenytető tanulás módszerrel egy jövőgondolkodást fejlesztő játékot mutattam be, amelyet a kollégák aktív részvételével próbáltunk ki. Az érdeklődés felkeltése után a kurzus során megismert eszközökhöz – például a Future Wheel és a Thing from the Future – kapcsolódó hasznos, tanításban alkalmazható linkeket és anyagokat magyarra fordítva feltöltöttem az iskola Teams-felületére, így azokat minden tantárgyat tanító kolléga könnyen elérheti és beépítheti saját óráiba.

Iskolánkban a felelősségvállalás másokért is kiemelt célkitűzés. Ezzel összhangban egy 11. évfolyamos projektmunka keretében foglalkoztunk az akadálymentes közlekedés és rámpatervezés témájával. A tanulók a kurzus során megismert eszközöket (pl. jövőkerék, jövőszcenáriók) felhasználva gondolkodtak el a társadalmi érzékenyítés lehetőségeiről. Néhányan konkrét javaslatokat fogalmaztak meg a saját iskolájuk elé tervezett kerekesszékes rámpára vonatkozóan.

Végül de nem utolsó sorban a jövőről való gondolkodás közösségi és játékos megközelítése nemcsak a tanulói kreativitást és együttműködést fejleszti, hanem fontos mentálhigiénés hatással is bír. A diákokat gyakran sújtó „klímaszorongás” oldódik, amikor a jövőt nem elkerülhetetlen katasztrófaként, hanem közösen alakítható lehetőségként látják.  A kurzuson tanult pozitív, cselekvésorientált szemlélettel és ennek a tudásnak a megosztásával hozzájárultam  ahhoz, hogy tanulóink érzelmileg is biztonságosabbnak éljék meg a világot.

# data[].attributes.body
Szöveges AI adta feladatok matematika órára

# data[].attributes.body
Munkaközösségi beszámoló

# data[].attributes.body
Az iskolánkba látogató spanyol csoport témája is a fenntarthatóság volt, velük együtt a közös órákon a fenntarthatóság 17 céljáról tanultunk.

# data[].attributes.body
Testnevelő tanárként a tanórákon a tantervbe, illetve a tanmenetbe szervesen illeszkedve alkalmazom az elsajátított gyakorlati módszereket, technikákat. A mindennapos testnevelés keretén belül hosszabb időtartamban, duplaórák formájában, a gyakorlatok időigényes jellegéből fakadóan hatékonyabban és fókuszáltan van lehetőség a jóga- és mindfulness gyakorlatokat megtanítani, gyakoroltatni a diákokkal. A rendszeres gyakorlás lehetővé teszi a gyakorlatok elmélyülését, illetve a fejlődést, az eszköztár bővítését. Így lehetőség nyílik pl. a stresszoldó gyakorlatok, mentális fittséget elősegítő gyakorlatok, izom-ideg kapcsolatot támogató mozgásos gyakorlatok, mobilizációs gyakorlatok, különböző légzéstechnikák légzőgyakorlatainak készségszintű elsajátítására, így ezeket a diákok tanórán kívül is tudják alkalmazni a szükséges élethelyzetekben – pl. dolgozatok előtt (vagy egyéb élethelyzetben) stresszoldásra, szorongás leküzdésére, a fókuszálás elősegítésére, az agyi aktivitás növelésére, a test- és az agyműködés élénkítésére, a szimpatikus idegrendszer megnyugtatására ill. a paraszimpatikus idegrendszer működésének aktiválására, bal- és jobb agyfélteke összehangolt működésének elősegítésére, az izmok nyújtásával ill. tudatos ellazításának képességével a feszültség oldására és a regeneráció elősegítésére, stb. A diákokkal megismertetem a módszerek és gyakorlatok elméleti hátterét is (anatómiai alapok, ok-okozati összefüggések, testünk és mentális működéseink összefüggései stb.). Hangsúlyozom számukra a téma fontosságát, az egyéb iskolai tanulmányaikban és mindennapi életükben betöltött szerepét, és ezekre való kihatását. Hasznosnak tartom kollégáimmal is megosztani a tanultakat, hiszen ők is hatékonyan alkalmazhatják ezeket a módszereket és technikákat mind saját életükben, mind a munkájuk során.

# data[].attributes.body
Tanulói munka

# data[].attributes.headline
Intézményi hasznosulás: Rámpa projekt ütemterve

# data[].attributes.subject
Intézményi hasznosulás: Rámpa projekt ütemterve

# data[].attributes.body
Prezentáció a mesterséges intelligencia tudatos és etikus felhasználásáról, gyakorlati példákkal

# data[].attributes.headline
Intézményi hasznosulás - Játék a fenntarthatóságról

# data[].attributes.subject
Intézményi hasznosulás - Játék a fenntarthatóságról

# data[].attributes.body
A játékon keresztül a tanulók megtanulhatják a fenntarthatóság szempontjait és azok alkalmazásait a mindennapokban.